Aarhuus Stifts-Tidende, 1836-04-16
Stænderforsamlingens Petition til Hs. Maj. om Danmarks Finantsvæsen. (Slutning. See No. 60.) Endelig tillader Forsamlingen sig at gjøre opmærksom paa, at en yderligere Ressource haves i endeel af de kongelige Domæner, af hvilke i sin Tid flere ere solgte i en lignende Hensigt, den nemlig, at anvende Kjøbesummerne til Afbetaling paa Statsgielden. Forinden Forsamlingen slutter dette allerunderdanigste Andragende, holder den det for sin Pligt, allerunderdanigst at henlede D. M. allerhøieste Opmærksomhed paa, hvor nødvendigt det er, at der indføres Offentlighed i Statens Finantsvæsen. Folket har glædet sig ved, af D. M. Haand at have modtaget den ovenfor omtalte Finants=Stat, uagtet den ikkun kan betragtes som en Begyndelse til en større Offentlighed; thi deels angaaer den ikke den hele Statshuusholdning, deels er Fremstillingen kun calculatorisk, saa at der ikke kan haves nogen Vished for, hvorvidt Calculen i Aarets Løb har staaet sin Prøve. Den som nødvendig anseete Offentlighed vilde, efter Forsamlingens Formening, bedst tilveiebringes derved, at de Regnskaber, som aarligen blive aflagte til De M., ikke blot for Statsgielden og Finantserne, men ogsaa for Administrationen af de under andre Collegiers Bestyrelse henlagte Fonds, blive ved Trykken bekjendtgjorte. At en saadan Offentlighed tillige vilde være til stor Gavn for Statscrediten, lader sig vist ikke nægte. D. M. har ved Stændernes Jnstitution opfordret enhver Borger til at tage virksom Deel i Fædrelandets Anliggender, men dette er umuligt, saalænge der om Finantsvæsenet, som dog griber ind i alle andre Grene af Statsbestyrelsen, ikke haves den fornødne Oplysning; ligesom det vist neppe heller kan være nogen Tvivl underkastet, at den paalideligste Kundskab om Statens occonomiske Tilstand først vil give Stændernes Virksomhed den Betydning, som D. M. har tilsigtet med Jndstiftelsen af disse. – Naar Forsamlingen derhos har tilladt sig at yttre, at Offentlighed i Finantsvæsenet er nødvendig for Stats creditten, saa har den ikke derved tænkt sig den Credit, som udfordres for at gjøre Laan, thi Folket haaber, at Laanesystemet maa ophøre; men den har havt den store Deel af Nationen for Øie, hvis Formue er anlagt i Statspapirer, og som ved mulige Fluctuationer kunde berøves en Deel af deres Velstand, saafremt Tillid til Statens pecuniære Kræfter maatte svækkes. Da den kundgjorte Finants-Etat ikke kan ansees som beroligende, saa vil det uden Tvivl ved en fortsat fremtidig Offentlighed i Finantsvæsenet være nødvendigt at lægge for Dagen, hvorledes Statens Saar læges; thi ved ikke at gjennemføre det paabegyndte Offentligheds=System, vilde Tilliden upaatvivlelig i høi Grad svækkes, og Frygt opstaae for en forværret Tilstand, der gjorde det tilraadeligt, ikke at meddele Nationen en nøiagtig Kundskab om Statens Jndtægter, og Udgifter og disses Ballance. Endeligen troer man at burde gjøre opmærksom paa, at en fremtidig Conversion af Statsgielden til en lavere Rentefond, hvorved en betydelig Besparelse kunde indtræde, betinges af Finantsbestyrelsens Offentlighed. - J Overeensstemmelse hermed vover Stændernes Forsamling allerunderdanigst at forelægge D. M. til allerhøieste nærmere Overveielse følgende, eenstemmigen af Stændernes Forsamling antagne, Punkter: 1) At D. M. allernaadigst vil foranstalte, at der tages de meest energiske Forholdsregler, for ved Besparelse at formindske Statens aarlige Udgifter, 2) At en Commission, der ikke udelukkende sammensættes af Embedsmænd, maa vorde nedsat, for at undersøge Finantsernes og Statsgieldens Tilstand og at tage under Overveielse, hvorledes, ved de indtrædende Besparelser og andre Midler, Ligevægt kan tilveiebringes i Statens Jndtægter og Udgifter, samt derhos at udarbeide en Plan, der paa nærmere allerhøieste Approbation kan vorde lagt til Grund for Statens aarlige Huusholdning og Gieldens Afbetaling. 3) At D. M. allernaadigst vil befale, at de Regnskaber over samtlige Jndtægter og Udgifter for Aaret 1835, som aflægges til D. M., vorde ved Trykken bekjendtgjorte, samt at disse Regnskaber for de følgende Aar paa samme Maade vorde offentliggjorte.